9. 6. 87 Επίσημη Εφημερίδα των Ευρωπαϊκών Κοινοτήτων Αριθ. C 150/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την πρόταση οδηγίας του Συμβουλίου που αφορά την προσέγγιση των νομοθεσιών των 
κρατών μελών σχετικά με τα προϊόντα που, επειδή δεν εμφανίζονται υπό την πραγματική τους μορφή, 
θέτουν σε κίνδυνο την υγεία ή την ασφάλεια των καταναλωτών 
(87/C 150/01) 
Στις 16 Οκτωβρίου 1986, το Συμβούλιο αποφάσισε, σύμφωνα με το άρθρο 100 της συνθήκης για την 
ίδρυση της Ευρωπαϊκής Οικονομικής Κοινότητας, να ζητήσει από την Οικονομική και Κοινωνική 
Επιτροπή να γνωμοδοτήσει για την παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμασία 
των σχετικών εργασιών της ΟΚΕ, υιοθέτησε τη γνωμοδότηση του στις 3 Μαρτίου 1987 με βάση την 
έκθεση της κ. Williams. 
Στη 245η σύνοδο ολομέλειας (συνεδρίαση της 14ης Απριλίου 1987), η Οικονομική και Κοινωνική 
Επιτροπή υιοθέτησε ομόφωνα την ακόλουθη γνωμοδότηση: 
1. Γενικές παρατηρήσεις 
1.1. Εισαγωγή 
1.1.1. Η ΟΚΕ εκφράζει την ικανοποίηση της για το σχέδιο 
οδηγίας το οποίο θεωρεί ως σημαντικό μέτρο που αποσκοπεί 
στην εναρμόνιση των εθνικών μέτρων που λαμβάνονται από 
μερικά κράτη μέλη για την καταπολέμηση των ενδεχόμενων 
και πραγματικών κινδύνων για τους καταναλωτές που προ­
έρχονται από τη διακίνηση ορισμένων προϊόντων απομίμη­
σης, όπως π.χ. οι αρωματικές γομολάστιχες. 
1.1.2. Επιπλέον, η ΟΚΕ θεωρεί αυτή την πρόταση ως μια 
προσπάθεια για να ενταχούν αυτές οι εθνικές πρωτοβουλίες 
σε ένα εναρμονισμένο σύνολο, με τη θέσπιση ορισμένων 
κοινών κανόνων που δεν θα έρχονται σε αντίθεση με την 
εσωτερική αγορά. 
1.1.3. Επίσης, θεωρεί αυτό το σχέδιο οδηγίας ως χρήσιμο 
προπομπό του μελλοντικού σχεδίου οδηγίας-πλαισίου σχετι­
κά με τη γενικότερη υποχρέωση ασφάλειας στο εμπόριο όσον 
αφορά τα καταναλωτικά αγαθά. 
1.2. Ορισμός και πεδίο εφαρμογής 
1.2.1. Η ΟΚΕ επισημαίνει ότι υπάρχουν δύο κριτήρια για 
τα προϊόντα που υπάγονται στο πεδίο εφαρμογής αυτού του 
σχεδίου οδηγίας: πρώτον να είναι επικίνδυνα, πραγματικά και ενδεχόμενα, συχνά λόγω της συνύπαρξης διάφορων 
παραγόντων και δεύτερο να αποτελούν απομίμηση. 
1.2.2. Τα εν λόγω προϊόντα μπορούν να ταξινομηθούν 
γενικότερα ως εξής: 
— αντικείμενα που στην όψη, στη γεύση και στην οσμή 
μοιάζουν με τρόφιμα χωρίς να είναι, 
— αντικείμενα που είναι συσκευασμένα με τρόπο που να 
θυμίζουν τρόφιμα ή ποτά, 
— αντικείμενα εκτός από τρόφιμα τα οποία παρουσιάζονται 
έτσι ώστε η εμφάνιση τους να μην αντιστοιχεί στο αρχικό 
περιεχόμενο ή λειτουργίες τους. 
1.3. Ανάγκη αποσαφήνισης 
1.3.1. Ωστόσο, υπάρχουν ορισμένοι τομείς στους οποίους 
απαιτείται περισσότερη ενημέρωση, αποσαφήνιση, ερμηνεία 
και ακρίβεια. 
1.3.2. Η ΟΚΕ επισημαίνει ότι είναι απαραίτητο να αναφερ-
' θεί ότι η μέριμνα αυτή τη στιγμή είναι οι κίνδυνοι για την υγεία 
και την ασφάλεια των καταναλωτών και όχι η έκθεση σε 
κινδύνους που απορρέουν από άλλες ενδεχόμενες μορφές 
απομίμησης όπως π.χ. η παραπλανητική επισήμανση. 
Αριθ. C 150/2 Επίσημη Εφημερίδα των Ευρωπαϊκών Κοινοτήτων 9. 6. 87 
1.3.3. Η ΟΚΕ παρατηρεί ότι όλα τα ενδιαφερόμενα μέρη 
(παραγωγοί, έμποροι, καταναλωτές) δείχνουν την ίδια 
ανησυχία όσον αφορά τους κινδύνους που προκαλούνται, 
πολλές φορές από άγνοια και κακή χρήση, από τη διακίνηση 
προϊόντων απομίμησης· αναγνωρίζει ότι υπάρχει κίνδυνος 
αλλά ότι δεν έχει γίνει καταμέτρηση του αριθμού των 
ατυχημάτων. Εκφράζει τη λύπη της για την έλλειψη ικανο­
ποιητικών δεδομένων που θα μπορούσαν να χρησιμεύσουν ως 
βάση για τον προσανατολισμό και τη δράση. 
1.3.4. Καλεί, συνεπώς, την Επιτροπή να παράσχει περισ­
σότερες πληροφορίες και πιο άμεσες ενδείξεις για το μέγεθος 
και τη σχέση της με ειδικές ομάδες ευαίσθητων καταναλω­
τών όπως είναι τα μικρά παιδιά, οι ηλικιωμένοι και οι 
αναλφάβητοι. 
1.3.5. Ωστόσο, ζητεί να υπάρξει κάποια επιφύλαξη στην 
ερμηνεία των αντίστοιχων στατιστικών στοιχείων, έτσι ώστε 
μια σειρά από ατυχήματα —που συχνά συμβαίνουν λόγω 
κακής χρήσης— να μην έχει αντίκτυπο στην εικόνα που έχει 
το κοινό για την αξία ενός προϊόντος, όπως για παράδειγμα 
συμβαίνει με τα σαμπουάν που πωλούνται σε παραδοσιακά 
μπουκάλια σε σύγκριση με τα σαμπουάν που συσκευάζονται 
σε μπουκάλια μπύρας. 
1.3.6. Η ΟΚΕ τονίζει την ανάγκη να υπάρχει σαφέστερη 
ένδειξη του βαθμού κινδύνου σε διάφορες κατηγορίες προϊ­
όντων. 
1.3.7. Ορισμένα, όπως είναι οι αρωματικές πλαστικές 
γομολάστιχες, θα πρέπει να απαγορευθούν για λόγους που 
συνδέονται με την προστασία των μικρών παιδιών, ενώ άλλα 
όπως είναι τα σαπούνια με τη μορφή αυτών, φρούτων ή 
λουλουδιών, μπορεί να απαιτούν λιγότερο αυστηρή μεταχεί­
ριση — ενδεχόμενα μπορεί να αρκέσει η κανονιστική ρύθμιση 
του μεγέθους και η πρόβλεψη σαφών ενδείξεων και προειδο­
ποιήσεων. 
1.3.8. Χρειάζονται περισσότερες κατευθυντήριες γραμμές 
για τις ενέργειες όσον αφορά μια ποικιλία προϊόντων που θα 
πρέπει να προσδιορισθούν σαφέστερα υπό το φως ορισμένων 
εντοπισμένων προβληματικών τομέων. 
1.3.9. Η πρόταση ισχύει όχι μόνο για τα προϊόντα που 
υπάρχουν σήμερα αλλά επίσης και για αυτά που μπορεί να 
αναπτυχθούν και να διοχετευθούν στην αγορά στο μέλλον 
χρειάζονται επίσης ειδικά κριτήρια που να επιτρέψουν στους 
παραγωγούς να συμμορφωθούν κατάλληλα με τους στόχους 
που επιδιώκονται με αυτό το σχέδιο πρότασης. 
1.4. Πρόσθετα μέτρα υποστήριξης 
1.4.1. Η ΟΚΕ τονίζει επίσης τη σημασία της επικοινωνίας, 
της ενημέρωσης, και της μακροπρόθεσμης εκπαίδευσης 
προκειμένου να αποκτήσει το κοινό επίγνωση των προβλη­
μάτων των προϊόντων απομίμησης και να γίνει προσεκτικό 
ως προς αυτά. 
1.4.2. Η ΟΚΕ επισημαίνει ότι όλοι έχουν ευθύνη και 
ιδιαίτερα Οι γονείς και εκείνοι που έχουν την επιμέλεια 
παιδιών. Αυτό είναι εξαιρετικά σημαντικό για την εξάλειψη 
των ατυχημάτων. 1.4.3. Η διαβούλευση με όλα τα ενδιαφερόμενα μέρη είναι 
απαραίτητη, ειδικά όσον αφορά την εποπτεία της εφαρμογής 
αυτού του σχεδίου οδηγίας, και ιδιαίτερα της διαδικασίας για 
την απόσυρση ορισμένων προϊόντων από την αγορά. 
1.4.4. Όσον αφορά τους ελέγχους κατά τις πωλήσεις, 
χρειάζεται να ληφθεί υπόψη ότι ακόμη και στο εσωτερικό των 
επιμέρους κρατών μελών ενδέχεται να υπάρχουν περιφερεια­
κές και τοπικές διαφορές όσον αφορά την ερμηνεία της 
ισχύουσας νομοθεσίας. 
2. Ειδικές παρατηρήσεις 
2.1. Άρθρο 1 
2.1.1. Η ΟΚΕ αναγνωρίζει ότι γίνεται μια ευρεία και γενική 
περιγραφή των προϊόντων απομίμησης με σκοπό να μπορέ­
σουν να συμπεριληφθούν και άλλα προϊόντα που μπορεί 
αργότερα να εμφανισθούν στην αγορά. Ωστόσο, επισημαίνει 
ότι χρειάζονται πιο ειδικά κριτήρια για τον ποσοτικό προσ­
διορισμό των παραγόντων που καθιστούν ένα προϊόν επι­
κίνδυνο, που μπορεί να κάνει ευκολότερη την ερμηνεία των 
απαιτήσεων και την τήρηση των κανόνων. 
2.1.2. Είναι αναγκαίες ορισμένες συντακτικές αλλαγές· 
έτσι, η πρώτη πρόταση αυτού του άρθρου θα πρέπει να 
επαναδιατυπωθεί πιο λογικά με την ακόλουθη σειρά: όψη, 
σχήμα, χρώμα, οσμή (ή κάθε συνδυασμός αυτών των χαρα­
κτηριστικών) και ασφυξία. Δίπλα στη λέξη «ασφυξία» θα 
πρέπει να προστεθεί η λέξη «πνιγμός». 
2.1.3. Η ΟΚΕ γνωρίζει ότι γενικά τα παιδιά και ειδικά τα 
παιδιά προσχολικής ηλικίας και τα βρέφη είναι ιδιαίτερα 
εκτεθειμένα στους κινδύνους· ωστόσο, επισημαίνει ότι και 
άλλες ομάδες μπορεί να απειλούνται σοβαρά, όπως οι 
ηλικιωμένοι, οι ανάπηροι, οι αναλφάβητοι. 
2.1.4. Η ΟΚΕ επισημαίνει ότι μια αιτιολογική έκθεση με τη 
μορφή παραρτήματος στην πρόταση θα μπορούσε να της 
προσδώσει μεγαλύτερη σαφήνεια με την καταγραφή των 
γνωστών επικίνδυνων απομιμήσεων, με την παράθεση άλλων 
που μπορεί να έχουν σχετικές επιπτώσεις αλλά να μην 
εμπίπτουν αναγκαστικά στα πλαίσια αυτής της πρότασης 
και με την επισήμανση τύπων προϊόντων που ενδέχεται στο 
μέλλον να χρειασθεί να συμπεριληφθούν σ' αυτόν τον κατά­
λογο. 
2.2. Αρθρο 2 
2.2.1. Η ΟΚΕ τονίζει την ειδική ανάγκη που υπάρχει για 
στενή παρακολούθηση των εισαγωγών από τρίτες χώρες στα 
σημεία εισόδου, καθώς και την ανάγκη για ορθςλογική 
οργάνωση και συμμόρφωση με τις σχετικές τελωνειακές 
διατάξεις σε εθνικό επίπεδο, δεδομένου ότι οι διαφορές στις 
πρακτικές μπορούν να στρεβλώσουν τον ανταγωνισμό. Τονί-
9. 6. 87 Επίσημη Εφημερίδα των Ευρωπαϊκών Κοινοτήτων Αριθ. C 150/3 
ζει επίσης την ανάγκη για αμοιβαία παρακολούθηση των 
εξαγωγών από την Ευρώπη, ιδιαίτερα προς τις χώρες του 
τρίτου κόσμου. 
2.2.2. Η ΟΚΕ εφιστά την προσοχή, στα πλαίσια αυτής της 
οδηγίας, στην ειδική δυσκολία πραγματοποίησης ελέγχων 
στις πωλήσεις προϊόντων από πλανόδιους πωλητές, από 
πωλητές που πηγαίνουν στα σπίτια ή αναπτύσσουν δραστη­
ριότητα στις αγορές, καθώς και στη δυσκολία του εντοπισ­
μού και του ελέγχου της χρήσης προϊόντων που βρίσκονται 
ήδη στα σπίτια. Λόγω της κατάστασης αυτής, τα μαζικά 
μέσα επικοινωνίας, οι τοπικές αρχές και άλλοι αρμόδιοι 
οργανισμοί θα πρέπει να συμβουλεύουν και να προειδοποιούν 
το κοινό και ιδιαίτερα τις ευαίσθητες ομάδες, όπως π.χ. τα 
παιδιά των νηπιαγωγείων, για τα επικίνδυνα προϊόντα που 
είναι γνωστό ότι πωλήθηκαν μ" αυτούς τους τρόπους. 
2.3. Άρθρο 3 
2.3.1. Η ΟΚΕ αναγνωρίζει ότι η απόσυρση προϊόντος 
αποτελεί σοβαρή κύρωση που θα πρέπει να επιβάλλεται μόνο 
ύστερα από διεξοδική και ισότιμη διαβούλευση με όλα τα 
ενδιαφερόμενα μέρη. Ωστόσο, τονίζει ότι είναι ανάγκη, για 
λόγους που συνδέονται με τη δημόσια ασφάλεια, να αποσύ­
ρονται αμέσως και συνολικά από την αγορά τα προϊόντα που 
εμπίπτουν στο πεδίο εφαρμογής αυτού του σχεδίου οδηγίας. 
Επισημαίνει επίσης την ανάγκη άμεσων διαδικασιών για την 
αντιμετώπιση των περιπτώσεων ύποπτων προϊόντων. 
2.3.2. Επισημαίνει ότι η «απόσυρση» δεν σημαίνει ανα­
γκαστικά «καταστροφή» και ότι το περιεχόμενο μπορεί να 
επανασυσκευασθεί και να επανασημανθεί στις περιπτώσεις 
που αυτό είναι δυνατό. 
2.3.3. Έχοντας υπόψη τον πολύ εποχιακό χαρακτήρα 
αυτού του εμπορίου προϊόντων απομίμησης, η ΟΚΕ τονίζει 
την ανάγκη για ταχείες διαδικασίες έφεσης καθώς και για 
αμεροληψία στις αποφάσεις. Επίσης, επισημαίνει ότι, στις 
περιπτώσεις που λαμβάνεται εσφαλμένη απόφαση, το κρά­
τος μέλος πρέπει να λαμβάνει κάθε δυνατό μέτρο για να 
γίνεται γνωστή στο κοινό η διόρθωση τους. 
Βρυξέλλες, 14 Απριλίου 1987. 2.4. Άρθρο 4 
2.4.1. Η ΟΚΕ λαμβάνει γνώση της πρότασης για τη 
συγκρότηση συμβουλευτικής επιτροπής που θα εξετάζει τα 
προϊόντα, τις διαδικασίες και την εφαρμογή τους μετά την 
αρχική απόσυρση και την κοινοποίηση από τα κράτη 
μέλη. 
2.4.2. Εκφράζει την ικανοποίηση της για κάθε επέκταση 
της διαδικασίας διαβουλεύσεων, τονίζει όμως ότι η συμβου­
λευτική επιτροπή θα πρέπει να συγκροτηθεί από διάφορα 
κατάλληλα πρόσωπα, που θα υποβοηθούνται από εμπειρο­
γνώμονες που θα μπορούν να γνωμοδοτήσουν για ένα ευρύ 
φάσμα προϊόντων. Συνεπώς, απαιτείται προσδιορισμός της 
έκτασης αυτών των διαβουλεύσεων. 
2.5. Άρθρο 5 
Οι λέξεις «αρμόδιες αρχές» θα πρέπει να αλλάξουν και στη 
θέση τους να γραφεί «αρμόδιες εθνικές αρχές». 
2.6. Άρθρο 6 
2.6.1. Το κείμενο αυτό του άρθρου στις διάφορες γλώσσες 
θα πρέπει να ελεγχθεί, δεδομένου ότι στο αγγλικό κείμενο οι 
λέξεις «Representative of the Committee» θα πρέπει να 
γραφούν «Representative of the Commission». 
2.6.2. Η Οικονομική και Κοινωνική Επιτροπή σημειώνει 
ότι η συμβουλευτική επιτροπή δεν έχει δικαίωμα ψήφου, 
επειδή η συνήθης πρακτική είναι να μην έχουν δικαίωμα 
ψήφου οι συμβουλευτικές επιτροπές. Επιπλέον, η ύπαρξη της 
Ενιαίας Ευρωπαϊκής Πράξης φαίνεται ότι αποκλείει τη 
διαδικασία ψηφοφορίας. Γι' αυτό, η ΟΚΕ επαναλαμβάνει ότι 
είναι ανάγκη να είναι αντιπροσωπευτικά τα μέλη της συμβου­
λευτικής αυτής επιτροπής. 
2.6.3. Η ΟΚΕ επιθυμεί μια διευκρίνιση για το ποιοί θα 
έχουν πρόσβαση στα πρακτικά των εργασιών της συμβου­
λευτικής επιτροπής τα οποία είναι απόρρητα και τονίζει ότι 
τα ενδιαφερόμενα μέρη πρέπει να έχουν πρόσβαση σε μια 
περίληψη των συζητήσεων και σε πληροφορίες σχετικά με τις 
λαμβανόμενες αποφάσεις. 
Ο Πρόεδρος 
της Οικονομικής και 
Κοινωνικής Επιτροπής 
Alfons MARGOT